อาการง่วงนอนมากคืออะไร
เป็นอาการที่มีความรู้สึกง่วงมาก ทั้งในช่วงกลางวันและกลางคืน นอนหลับแล้วรู้สึกตื่นตัวยาก มีความรู้สึกไม่สดชื่น แม้ว่าจะนอนแล้วมากกว่า 9 ชั่วโมง เผลองีบหลับระหว่างทำกิจกรรมต่างๆ เช่น ขณะอ่านหนังสือ ดูโทรทัศน์ ขับรถ บางกรณีอาจทำพฤติกรรมบางอย่างโดยไม่รู้ตัว (พฤติกรรมที่ทำเป็นประจำ ง่ายๆ ไม่ซับซ้อน) เนื่องมาจากความง่วงนอน ผลกระทบของอาการง่วงนอนมาก ผู้ป่วยจะมีอาการ ไม่สดชื่น รู้สึกเหนื่อย ไม่มีเรี่ยวแรง ขาดสมาธิ สมองเฉื่อยชา หลงลืมง่าย อารมณ์เสียหงุดหงิดง่าย วิตกกังวลไปจนถึงซึมเศร้า น้ำหนักเกิน ส่งผลไปถึงการทำงานและชีวิตประจำวัน เช่น หลับจนเกินเวลาทำให้พลาดธุระสำคัญ ไม่มีสมาธิในการทำงานหรือเรียนหนังสือ อารมณ์ไม่ดีส่งผลกระทบกับความสัมพันธ์กับผู้อื่น ไปจนถึงอุบัติเหตุร้ายแรงเมื่อมีอาการง่วงระหว่างขับรถหรือผู้ที่ทำงานกับเครื่องจักรอันตราย สังเกตอาการง่วงนอนมากเกิน เราสามารถสังเกตตนเองได้ด้วยการสังเกตจากความรู้สึกง่วง ไม่สดชื่นระหว่างวัน แม้ว่าจะได้นอนหลับเพียงพอในเวลากลางคืน อีกวิธีการหนึ่งที่นิยมใช้กันอย่างแพร่หลาย คือ แบบประเมินความง่วง THE EPWORTH SLEEPINESS SCALE ซึ่งสามารถทำได้ที่นี่.. มีความเป็นไปได้เพียงใดที่คุณจะงีบหรือเผลอหลับในสถานการณ์ต่างๆ
อายุรศาสตร์ (อายุรศาสตร์) - Internal Medicine